אנדרו טייט

אמורי אנדרו טייט השלישי (באנגלית: Emory Andrew Tate III; נולד ב-1 בדצמבר 1986) הוא אושיית רשת אמריקאי-בריטי<ref></ref> וקיקבוקסר מקצועי לשעבר. בעקבות קריירת הקיקבוקסינג שלו, טייט החל לפרסם קורסים בתשלום דרך האתר שלו ובעקבות כך הפך למשפיע רשת. דעותיו ואמירותיו המיזוגניות<ref name=":0"></ref><ref></ref><ref></ref> של טייט הביאו לחסימתו מכמה רשתות חברתיות.

ב-30 בדצמבר 2022, נעצר טייט ברומניה בחשד לסחר בבני אדם ולניהול ארגון פשע, לאחר שהתנהלה נגדו חקירה בגין עבירות אלו למשך שישה חודשים.<ref name=":10"></ref> באותו יום, נשפט למעצר למשך 30 ימים. במרץ 2023 טייט שוחרר למעצר בית.<ref></ref>

== ביוגרפיה ==
טייט נולד ב-1 בדצמבר 1986<ref></ref> בוושינגטון די. סי<ref></ref> וגדל בלוטון, אנגליה.<ref name=":1"></ref> אביו האפרו-אמריקאי, אמורי טייט, היה אמן בין-לאומי בשחמט.<ref name=":2"></ref> אמו עבדה כעוזרת קייטרינג.<ref name=":1" /> הוא רב-גזעי.<ref></ref> טייט למד לשחק שחמט בגיל חמש והתחרה בטורנירים למבוגרים בילדותו.<ref name=":2" />

=== קיקבוקסינג ===
בשנת 2005, טייט החל לעסוק באגרוף ואמנויות לחימה. בנובמבר 2008, טייט זכה במקום השביעי בקיקבוקסינג במשקל קל-כבד בבריטניה על ידי האיגוד הבינלאומי לספורט קיקבוקסינג (ISKA).<ref></ref> ב-2009, בזמן שעסק בפרסומות טלוויזיה ובשיווק, הוא זכה באליפות הבריטית של ISKA Full Contact Cruiserweight בדרבי, אנגליה, ודורג במקום הראשון במחלקה שלו באירופה. הוא שיחק בעוד שלל משחקי ספורט של ISKA וזכה במקום השני בקיקבוקסינג במשקל קל-כבד בעולם.<ref></ref> לאחר מספר שנים, הוא פרש ממשחקי ספורט.<ref></ref>

=== האח הגדול ואירועים מקוונים ===
ב-2016 השתתף בעונה השבע-עשרה של האח הגדול הבריטי, ובמהלכה ספג ביקורת בשל מספר פוסטים הומופוביים וגזעניים ברשת החברתית טוויטר.<ref></ref> טייט הוצא מהתוכנית תוך שישה ימים מהצטרפותו אליה לאחר שהתפרסם סרטון שבו הוא נראה מכה אישה בחגורה. גם טייט וגם האישה אמרו שהם חברים ושהפעולות בסרטון היו בהסכמה.<ref name=":1" /><ref name=":3"></ref><ref></ref>

טייט מציע באתרו קורסי הכשרה בנושא צבירת עושר ובנושאי "אינטראקציות בין גברים לנשים". על פי האתר, הוא גם מפעיל אולפן פורנוגרפיה חיה ובו הוא מעסיק את חברותיו.<ref name=":3" /> טייט ואחיו הקימו את העסק, והעסיקו כ-75 דוגמניות<ref name=":8"></ref> כדי למכור "סיפורים מזויפים" לצרכנים.<ref></ref> טייט טען כי הם הרוויחו מיליוני דולרים מהעסק, ושהמודל העסקי היה "הונאה מוחלטת".<ref name=":5"></ref>

טייט מפעיל את "Hustler's University", פלטפורמה שבה חבריה משלמים דמי חבר על מנת לקבל הדרכה בנושאי מסחר, כגון דרופשיפינג ומסחר במטבעות מבוזרים. הפלטפורמה הפעילה תוכנית שיווק שותפים, שבה חברים קיבלו עמלה עבור גיוס אחרים לפלטפורמה.<ref name=":4"></ref> טייט בלט מאוד ברשתות ובחדשות במהלך 2022 כאשר עודד את חברי Hustler's University לפרסם מספר רב של סרטונים שלו לרשתות חברתית במאמץ למקסם את הפופולריות שלו ושל העסק שלו.<ref name=":1" /> נכון לאוגוסט 2022, לאתר שלו רשומים למעלה מ-100,000 מנויים,<ref></ref> שאף כללו צעירים בגיל 13. באותו חודש, סטרייפ, החברה שהפעילה את הפלטפורמה של טייט, מנעה ממנויים חדשים להצטרף, ו-Hustler's University סגרה את תוכנית השיווק שלה.<ref name=":4" />

=== נוכחות ברשתות חברתיות ===
טייט זכה לתשומת לב רבה מהגולשים ומהתקשורת בשל פוסטים רבים שהעלה לרשת החברתית טוויטר, בהם הוא מתאר את השקפת עולמו על מה שנחשב להטרדה מינית בתוך מקרי ההתעללות המינית של הארווי ויינסטיין, וכמו כן, זכה לתשומת לב רבה על מספר פוסטים שבו הוא מסביר לדעתו למה קורבנות תקיפה מינית הם אשמים.<ref name=":3" /> ב-2017, הוא ספג ביקורת על פוסט שהעלה בו הוא טוען שדיכאון קליני "לא אמיתי".<ref name=":0" /><ref></ref> שלושה מחשבונות הטוויטר של טייט הושעו, כל אחד בזמן שונה. בשנת 2021, חשבון שהוא יצר כדי להתחמק מהחסימה שקיבל בחשבון הקודם שלו הושעה לצמיתות.

באינטרנט, טייט זכה לפופולריות בקרב חוגי ימין קיצוני כאשר הופיע מספר פעמים בערוץ החדשות הימני קיצוני InfoWars, והכיר ודיבר עם אנשי ימין קיצוני כגון פול ג'וזף ווטסון, ג'ק פוסובייץ' ומייק סרנוביץ'.<ref name=":9"></ref> טייט הפך לפופולרי מאוד במהלך קיץ 2022, ועקף את דונלד טראמפ ו-COVID-19 בחיפושי גוגל ביולי.<ref name=":6"></ref> עד אוגוסט, טייט תואר על ידי העיתונאי ראביל סיקדר מה"אינדיפנדנט" כ"דמות דמוית כת" ל"גברים צעירים חסרי כיוון" ונערים שתומכים בדעותיו האנטי-פמיניסטיות.<ref></ref> טייט תיאר את עצמו כ"סקסיסט לחלוטין" ו"מיזוגני לחלוטין".<ref></ref> הוא טען שנשים "שייכות לבית", שהן "לא יכולות לנהוג",<ref></ref> שהן "ניתנות לגבר ושייכות לגבר",<ref name=":0" /> וטען שגברים מעדיפים לצאת עם בנות 18 ו-19 בגלל שהן קיימו יחסי מין עם פחות גברים.<ref name=":7"></ref> טייט הצהיר כי החליט לעבור לרומניה, בין השאר, משום שהוא נוטה להיחקר פחות בגין האשמות על תקיפה מינית במזרח אירופה.<ref name=":5" />

קמפיין סרט לבן, מלכ"ר המתנגד לאלימות בין גברים לנשים, טוענים כי טייט ודעותיו "מיזוגניות ביותר" והשפעותיה האפשריות ארוכות הטווח על קהל הגברים הצעיר שלו "מדאיג".<ref></ref> "Hope not Hate", קבוצת אינטרס נגד קיצוניות, טענה כי הנוכחות של טייט ברשתות החברתית עלולה להוות "מסלול חלקלק לימין הקיצוני" עבור הקהל שלו.<ref name=":6" /> בתגובה לביקורת, טייט הצהיר כי התוכן שלו כולל "סרטונים רבים המשבחים נשים" ומטרתו בעיקר ללמד את הקהל שלו להימנע מ-"אנשים רעילים ובעלי ערך נמוך בכללותם".<ref name=":7" /> בנוסף לכך, הצהיר שהוא מגלם "דמות קומית" וטען שאנשים האמינו ב"נרטיבים שקריים לחלוטין" לגביו.<ref></ref>

==== חסימה מהרשתות החברתיות ====
באוגוסט 2022, טייט נחסם לצמיתות מאינסטגרם, שם היו לו 4.7 מיליון עוקבים,<ref></ref> ונחסם גם מפייסבוק בשל הפרת המדיניות שלהם בנושא דברי שטנה.<ref name=":6" /> בטיקטוק, סרטונים שמציגים את שמו כהאשטאג נצפו 13 מיליארד פעמים, וגם בטיקטוק חסמו את חשבונו לאחר שהם קבעו שהוא הפר את המדיניות שלהם מפני שהפיץ "תוכן שתוקף, מאיים, מסית לאלימות נגד, או עושה דה-הומניזציה של אדם או קבוצה".<ref name=":9" /><ref></ref> זמן קצר לאחר מכן, יוטיוב גם היא חסמה את הערוץ שלו תוך ציון הפרות מרובות, כולל דברי שטנה ומידע מוטעה לגבי מגפת הקורונה, וטייט מחק לאחר מכן את הערוץ שלו ב-Twitch.<ref></ref><ref></ref> טייט הגיב לחסימות המרובות ואמר כי בעוד שרוב הערותיו הוצאו מהקשרם, הוא לוקח אחריות על אמירותיו.<ref name=":0" /> המתאגרף ואיש הרשת החברתית ג'ייק פול גינה את הסקסיזם של טייט, אך מתח ביקורת על החסימות וטען שהן מהוות צנזורה ופגיעה בחופש הביטוי.<ref name=":8" /> על פי הארגון Media Matters for America, התוכן של טייט המשיך להופיע בפייסבוק, באינסטגרם ובטיקטוק גם לאחר החסימות שקיבל, דרך חשבונות השייכים למעריציו.<ref></ref><ref></ref>

=== חקירה פלילית ===
ב-11 באפריל 2022, המשטרה הרומנית פשטה על ביתו של טייט לאחר ששגרירות ארצות הברית ברומניה התריעה בפניהם שאישה אמריקאית עשויה להיות מוחזקת כנגד רצונה במקום ביתו. מאוחר יותר נפתחה החקירה על ידי המנהלת לחקירת פשע וטרור מאורגן ברומניה והורחבה לכלל האשמות של סחר בבני אדם ואונס.<ref name=":1" /> ב-27 באפריל מסרה משטרת רומניה כי אף אדם לא הואשם או נעצר בפרשה.<ref></ref> החקירה נמשכת החל מאמצע 2022. טייט הכחיש כל עבירה.<ref name=":1" />

ב-30 בדצמבר 2022, נעצרו טייט, אחיו הקטן טריסטן טייט ועוד שתי אלמוניות ברומניה בחשד לסחר בבני אדם וניהול ארגון פשע<ref name=":10" />

ב-20 ביוני 2023, הודיעה התביעה הרומנית על הגשת כתבי אישום כנגד טייט, ואחיו טריסטן,<ref></ref> ועוד שתי מכרות שלהם, בגין אונס, סחר בבני אדם, והקמת ארגון פשע, במדינות רומניה, אנגליה, וארצות הברית.

בשנת 2024 נעצר טייט בחשד לתקיפה מינית<ref></ref>.

=== חיים אישיים ===
ב-24 באוקטובר 2022 טייט הכריז בחשבון ה-Gettr שלו כי הוא המיר את דתו לאסלאם.<ref></ref> מאוחר יותר התפרסם סרטון של טייט מתפלל במסגד באיחוד האמירויות הערביות.

== עמדותיו והשקפותיו ==

בנובמבר 2023 האשים בתקשורת את ישראל ב"רצח עם" נגד האוכלוסייה הפלסטינית וטען כי מתקפת הפתע של ה-7 באוקטובר היא מקרה של "עין תחת עין".<ref></ref>

== קישורים חיצוניים ==

* Lucy Williamson & George Wright, [https://www.bbc.com/news/world-europe-65959097?fbclid=PAAaamqBhfGQoT1WYUTy8_Cse8qPTJpEUjgqN0tJHSa6mnQiCBJiJ011JEyOs Andrew Tate charged with rape and human trafficking], BBC, 20 June 2023

== הערות שוליים ==

קטגוריה:פעילי אינטרנט אמריקאים
קטגוריה:פעילי אינטרנט בריטים
קטגוריה:אלופי עולם בספורט
קטגוריה:קיקבוקסרים
קטגוריה:שיקגו: ספורטאים
קטגוריה:מתחרי האח הגדול (בריטניה)
קטגוריה:מתאסלמים אמריקאים
קטגוריה:אמריקאים שנולדו ב-1986
קטגוריה:בריטים שנולדו ב-1986